No siis on probleem pigem selles, et analyyse ilmub vähe - normaalne oleks see, et igayks oma uskumustele vastavad  leiab. Ehkki see pole kah paha, kui inimene lehest loetu peale kaminavaiba asendist tagajalgadele tõuseb ja oma arvamust tahab väljendada. Kõik, mis uimase tavakodaniku aktiivseks ajab, on hea.    Mulle pakuvad analyysid yldiselt rohkem huvi kui kolmelauselised nupsakad, mille tausta ma pean ise teadma. Kui arukas ja piisavate teadmistega inime mingit probleemi lahkab, saan minagi sealt midagi uut - kas või teadmise, et seda asja saab ka nii vaadata (ehkki ma ise seda omaks ei võta).    Viimane Akadeemia pole kahjuks veel minuni jõudnud. Mõnes mõttes muidugi on nukker, kui yhiskondlike probleemide sealsed käsitlused kaugemale ei jõua. Teisalt on paraku nii, et kui tavalugejale pakutakse valikut pealkirjade "Õllesummeril avati taevapubi" ja "Eesti maksukoormuse areng: jaotus, mõjud ja tulevikuvalikud" (näide Praxis.ee-st), eelistab ta selgelt esimest.